cyanic-selkie/wikianc huggingface dataset:
John W. Kluge-Präis
De Präis gëtt verdeelt vum John W. Kluge Center vun der Library of Congress.
Mëllechstrooss
D'Mëllechstrooss ass déi bandfërmeg Ophellung um Nuetshimmel, déi laanscht engem Grousskrees d'Himmelskugel ëmspaant. De Begrëff steet geleeëntlech och als kuerz Bezeechnung fir de Mëllechstroossesystem selwer, och "eis Galaxis" genannt. D'Stäresystem vum Typ vun enger Balkespiralgalaxis ass d'Heemecht vun eisem Sonnesystem. Aner extragalaktesch Stäreninsele ginn och Galaxië genannt.
Geschicht
Schonn an der Antiquitéit war d'Mëllechstrooss als hell, schmuel Sträif um Nuetshimmel bekannt. Eng antik griichesch So erzielt vun enger Gëttin Hera, déi hire Stéifjong Herakles geniert huet. Wéi deen awer e bësschen ze vill rabiat zougebass huet, ass d'ganz Mëllech iwwer den Himmel gesprëtzt ginn. Aus dem griichesche Wuert „Gala“ (Mëllech) entwéckelt sech de griichesche Begrëff γαλαξίας, (galaxías).
Eréischt am Joer 1609 konnt de Galileo Galilei duerch Observatioune mam Teleskop déi richteg Natur vun der Mëllechstrooss entdecken, a si op d'mannst deelweis an eenzel Stären opléisen.
Zur éischter Virstellung vun der Scheiweform koum de Wilhelm Herschel am Joer 1785 opgrond vu systematesche Stärenzielungen (Stellarstatistik).
Allgemeng Struktur
D'Mëllechstroossesystem ass eng véier- oder fënnefäermeg Balkespiralgalaxis. Si besteet aus ronn 300 Milliarde Stären an aus grousse Quantitéite vun interstellarem Material, déi nach eng Kéier 600 Millioune bis e puer Milliarde Sonnemassen ausmaachen. D'Mass vum bannenzege Beräich vun der Galaxis gëtt mat ongeféier 3,6×1041 kg gerechent. Hir Ausdeenung um galaktesche Plang bedréit ronn 100.000 Liichtjoer (30 kpc), d'Déckt vun der Scheif ass ronn 3.000 Liichtjoer (920 pc) an déi vun der zentraler Bëlz (engl. Bulge) ronn 16.000 Liichtjoer (5 kpc).
D'Dunn bilt mat der Verbindungslinn vum Sonnesystem zum Zentrum vun der Mëllechstrooss e Wénkel vu 45°. D'Mëllechstrooss ass also warscheinlech eng Balkespiralgalaxis vum Hubble-Typ SBc. No enger Bestëmmung mat Hëllef vum Infrarout-Weltraumteleskops Spitzer ass d'Balkestruktur mat enger Ausdeenung vu 27.000 Liichtjoer iwwerraschend laang.
D'Totalmass von der Mëllechstrooss gëtt op 1,9 Billioune Sonnemasse geschat, domat ass si déi mat Ofstand masseräichst Galaxis vun der lokaler Grupp (vgl. Andromedaniwwel: 1,2 Billiounen).
Galakteschen Halo
Ronderëm d'Galaxis ass ee kugelfërmege galakteschen Halo mat engem Duerchmiesser vu ronn 165.000 Liichtjoer (50 kpc), eng Aart vu galaktescher „Atmosphär“. An him sinn nieft de ronn 150 Kugelstärekéip nëmmen nach al Stären, dorënner RR Lyrae-Verännerlecher, a Gas mat niddreger Dicht. Ausname sinn déi waarm Blue Straggler-Stären. Dozou kënnt eng grouss Mass vum donkeler Matière mat ronn 1 Billion Sonnemassen, dorënner och sougenannte MACHOen. Anescht wéi d'galaktesch Scheif ass den Halo bal ouni Stëbs an huet bal nëmmen al Stären, metallarm Stärepopulatiounen, deenen hiren Orbit ganz staark géint de galaktesche Plang gekrëmmt ass.
Galaktesch Scheif
De Groussdeel vun de bannenzege Stäre vun der Galaxis sinn zimmlech gläichméisseg op der galaktescher Scheif verdeelt. Si enthält am Géigesaz zum Halo virun allem Stäre vun der Populatioun I, déi sech duerch en héijen Undeel schwéier Elementer auszeechnen.
D'Lag vun eiser Sonn an der Mëllechstrooss
D'Sonn ëmkreest den Zentrum vum Mëllechstroossesystem an engem Ofstand vu 25.000 bis 28.000 Liichtjoer an ass ronn 15 Liichtjoer nërdlech der Mëttelgläich vun der galaktescher Scheif banne vum Orion-Arm, an engem zimmlech stëbsfräie Raumgebitt, dat als "Lokal Blos" bekannt ass. Fir een Ëmlaf ëm den Zentrum vun der Galaxis, dat Galaktescht Joer, brauch si 220 bis 240 Millioune Joer, wat enger Rotatiounsvitesse vu ronn 220 km/s entsprécht. D'Erfuerschung vun där Rotatioun ass bei ville Stären duerch d'Observatioun vun der Eegebeweegung an der Radialvitess méiglech. Aus hinne gouf ëm 1930 d'Oort-Konstant ofgeleet.
Alter
No Miessungen aus dem Joer 2004 ass d'Mëllechstroossesystem ongeféier 13,6 Milliarde Joer al. D'Genauegkeet vun dëser Ofschätzung, déi d'Alter unhand vum Berylliumundeel vu verschiddene Kugelstärekéip bestëmmt, gëtt mat ronn 800 Millioune Joer uginn.
Diddelenger Museksschoul
D'Diddelenger Museksschoul ass de 7. Dezember 1946 gegrënnt ginn. Am Ufank goufe Coursen ugebuede fir Solfège, Gesang a Blosinstrumenter. 1951 si Coursë fir Piano, Gei an Cello derbäikomm.
Vun 1986 u sinn d'Aktivitéite vun der Museksschoul regional ausgedeent ginn. Vun do un ass d'Zuel vun ongeféier 150 Schüler kontinuéierlech eropgaangen.
Haut (2016) huet d'Museksschoul bal 1000 Schüler an zirka 50 Enseignanten, déi 1700 Coursen halen. D'Schüler kommen aus de Gemengen Diddeleng, Beetebuerg, Réiser a Weiler zum Tuer
D'Museksschoul huet hire Sëtz am Gebai vum Kulturzentrum Opderschmelz, respektiv dem Centre national de l'audiovisuel.
Maaseik
Maaseik (op Limburgesch: Mezeik, vu Maas = Meuse, an Eik = Eech) ass eng belsch Stad a Gemeng an der Provënz Limburg.
Zu Maaseik wunnen 23.631 Leit a seng Fläch ass 76,91 km².
Maaseik läit op der Meuse op enger Héicht vun 33 m iwwer dem Mier (ING Belsch) a vis-à-vis vum hollännesche Kierchenduerf Roosteren.
Maaseik ass de Gebuertsuert vun de Bridder Jan an Hubert van Eyck. E Monument op der Maartplaz erënnert dodrun.
Maaseik ass e regionale Schoulzentrum fir Secondaireunterecht, deen och vu Schüler aus Holland besicht gëtt. Zwou grouss Schoule sinn den Heilig Kruis College a Sint Jansberg.
Pit Romersa
De Pit Romersa, gebuer de 15. Juni 1986 zu Diddeleng, ass e lëtzebuergeschen Drummer. Hien ass de Jong vum fréieren Héichsprénger Marc Romersa an d'Kandskand vum fréieren Turner Jos Romersa.
Tëscht 2002 an 2012 huet hie bei Eternal Tango a vun 2005 bis 2006 och bei Versus You gespillt. D'Batteriespillen huet hie sech selwer bäibruecht.
Vun der éisträichescher Musekszäitschrëft Backbeat gouf hien am Abrëll 2010 zum "Drummer des Monats" gewielt.
30. September
Den '''30. September''' ass den 273. Dag (274. am Schaltjoer) vum Joer am Gregorianesche Kalenner.
Schlass Kolpech
D'Schlass Kolpech ass e Schlass am Park zu Nidderkolpech an der Gemeng Ell, 1 km ewech vum Zesummefloss vun der Koulbich an der Atert.
Geschicht
Et war am Ufank eng mëttelalterlech Nidderbuerg nom Modell vum Schlass Ell an dem Schlass Iewerleng. Fir d'éischt ernimmt gëtt d'Schlass Kolpech 1303 als " masure... en la ville et en finage de Coilebach la desoutraine".
Vu 1628 bis 1817 huet d'Schlass der Famill vu Pforzheim gehéiert, déi dra gewunnt huet. Si huet am Laf vum 18. Joerhonnert d'Grief zougetippt an d'Schlass gouf nei ageriicht.
Am 19. Joerhonnert huet et de Barone vu Marches gehéiert, déi am Schlass vu Guirsch hire Wunnsëtz haten a Kolpech als Bauerewiese verwalt hunn. Géint 1870 huet de Baron Édouard de Marches ronderëm e Park uleeë gelooss, deen haut nach besteet.
1917 hunn den Arbeds-Direkter Émile Mayrisch a seng Fra, d'Aline de Saint-Hubert, d'Schlass kaaft a sinn duer wunne gaangen. Si hunn am Schlass an der Tëschekrichszäit eng ganz Rëtsch politesch a kënschtleresch Perséinlechkeeten empfaangen, dorënner de Walter Rathenau, den André Gide, de Paul Desjardins, de Jacques Rivière, den Otto Bartning, den Théo van Rysselberghe, asw.
1947 huet d'Aline Mayrisch d'Schlass dem Lëtzebuergesche Roude Kräiz, a Form vun enger Stëftung, der Fondation Émile Mayrisch, vermaach, déi do e Sanatorium ageriicht huet.
2002 gouf d'Schlass mat sengen Annexen, dem Päerdsstall, Gäert, Parken, Wisen a Bëscher; an och de Statuen a Monumenter, déi do stinn, op der Lëscht vun de klasséierte Monumenter als Nationalmonument klasséiert.
An den 2000er Jore goufen nei Gebaier fir d'Fondatioun nieft dem Schlass opgeriicht. 2010 sinn déi Leit, déi bis dohin am Schlass gewunnt hunn, an déi nei Gebailechkeete geplënnert and d'Schlass steet zënterhier eidel. Pläng, et ëmzebauen an nei Fonctiounen dran anzeriichten, konnte bis ewell wéinst engem Manktem u finanzielle Mëttelen net realiséiert ginn (Stand: Juli 2015). .
Gare Frankfurt (Oder)
D'Gare Frankfurt (Oder) ass déi wichtegst däitsch Grenzstatioun fir a Polen.
Follgend Eisebunnslinne féieren op d'Gare vu Frankfurt:
Babylon (Mythologie)
De Babylon ass an der griichescher Mythologie de Jong vum Belos a gëllt bei de Griichen als Grënner vun der Stad Babylon.
Tour du Doubs
Den Tour du Doubs ass eng Vëloscourse vun engem Dag, déi a Frankräich am Departement Doubs, an der Regioun Bourgogne-Franche-Comté gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Achain
Achain  ass eng franséisch Uertschaft a Gemeng am Departement Moselle an der Regioun Grand Est.
Iergendwann virun 1900 krut d'Uertschaft den däitschen Numm Eschen, wat awer no 1918 réckgängeg gemaach gouf.
Beschreiwung vum Wopen: D'azur au monde croisé d'or, cintré de sable, à la bordure d'argent chargée de huit coquilles de gueules.
Jean-Marie Lehn
De Jean-Marie Lehn, gebuer den 30. September 1939 zu Rosheim am Elsass, ass e franséische Cheemiker, deen am Joer 1987 den Nobelpräis fir Chimie krut an e Spezialist op dem Gebitt vun der Supramolekularer Chimie ass.
Mogadischu
Mogadischu ass d'Haaptstad vu Somalia.
Gent-Wevelgem 2009
Déi 70. Editioun vun der Vëloscourse Gent-Wevelgem gouf 2009 den 8. Abrëll gefuer. Et wat déi véiert Course um Kalenner vum UCI ProTour 2009, a si gouf vum Norweger Edvald Boasson Hagen vun der Ekipp Columbia gewonnen.
Marguerite vu Valois
Marguerite vu Valois war den Numm vu verschiddene franséische Prinzessinnen aus de verschiddene Branchen (Direkt Kapetenger a Valois) vun der kapetengescher Dynastie.
Engel Albert
D'Sekt vum Engel Albert ass eng Sekt, déi virun allem an den 1980er an 1990er Joren zu Lëtzebuerg vu sech schwätze gedoen huet. D'Adepte vun der Sekt hu sech selwer als Membere vun der "Gemeinschaft Glaube und Hoffnung" bezeechent.
Engem Rapport vun enger Enquêtë-Kommissioun vum Belsche Federale Parlament aus dem Joer 1997 no handelt et sech dobäi ëm eng hierarchesch strukturéiert Sekt mat Stammsëtz am US-Bundesstaat New Jersey, a Filialen an der Schwäiz an den USA. Dës Sekt geet op de Johannes Greber (1874-1944) zeréck, en däitschen defrokéierte kathoulesche Geeschtlechen, deen 1925 an d'USA ausgewandert an den Auteur vum Buch "Der Verkehr mit der Geisterwelt Gottes" (1932) ass. De Greber huet vu sech behaapt, zanter dem Joer 1923 mat der sougenannter Geeschterwelt a Kontakt ze stoen.
Melickshaff
Zu Lëtzebuerg waren, zur Zäit vum Rapport vun där Enquêtë-Kommissioun, un der Spëtzt vun der Sekt d'Yvonne Theisen (alias Engel Werner) an der Roll vun engem "Medium, dat schwätzt", an d'Ketty Donnersbach (alias Engel Albert) an der Roll vun engem "Medium, dat net schwätzt", an dat sech als "Führer" bezeechne géif. D'Reunioune vun der Sekt waren um Melickshaff bei Iechternach.
No Zeie wieren ë. a. d'Politikerin Hilda Rau-Scholtus, d'Doktesch Carmela Ragaglia, den Dr. Jean Colombera an d'Fra vum éischte Schäffe vun Aubange Membere vun der Sekt gewiescht.
D'Glawenskonzept vun der Engel-Albert-Sekt géif op der Philosophie vum Karma baséieren. Wann ee leide géif, wier dat eng gëttlech Strof fir Onrecht, dat een an engem virege Liewe begaangen hätt. Eng Krankheet huet dofir nëmme mat Mëttelen däerfe behandelt ginn, déi vu Gott - duerch säi Medium - approuvéiert wieren. Zu dëse Behandlungen hunn ë. a. Sauermousjus, Steng, déi een an all Hand hale misst, Pyramiden, déi een doruechter opstelle misst, a Waasser vum Melickshaff, dat awer keng Drénkwaassercritèren erfëllt huet, gezielt.
Et koum zu Plaintë wéinst Non-assistance à personne en danger, ë. a. well och Kanner, déi eigentlech eng (schoul)medizinnesch Behandlung gebraucht hätten, sou Traitementer hu misse maachen.
1985 gouf d'Ketty Donnersbach wéinst illegaler Ausübung vum Medezinnerberuf an zweeter Instanz zu enger Geldstrof vu 50.000 Frang verurteelt. Fënnef Joer méi spéit gouf et een neie Prozess, bei deem et awer net zu engem Scholdsproch komm ass.
Den Zeienaussoen no géifen d'Adepte vun der Sekt un Ausserierdescher gleewen, déi op engem anere Planéit liewe géifen, an hallef materiell, hallef spirituell Wiese wieren (wann déi Wiese géife komme fir hir Unhänger z'erléisen, däerft ee se net beréiren, soss géife se platzen, dixit Ketty Donnersbach). Si géife vun engem noe Weltënnergank ausgoen, an hätten dofir en Iwwerliewenspak bei sech, grad sou wéi se e Seel an der Mall vun hirem Auto hätten, fir wann d'Äerd géif opbaschten, asw.
Hiert Alldaagsliewe wier streng duerch d'Sekt bestëmmt, si hunn nëmme bestëmmt Weeër däerfe fueren, sech nëmmen zu bestëmmten Zäiten deplacéieren, misste verschidde Butteker meiden, asw. Si missten ausserdeem reegelméisseg bieden, Kassette mat Messagen drop lauschteren an doriwwer Rapport maachen, asw.
Canton de Bergues
Den Haaptuert ass Bergues.
Engel Albert
Melickshaff
D'Ketty Donnersbach ass de 17. Dezember 2015 am Alter vu 87 Joer gestuerwen.
Carl Michael Bellman
De Carl Michael Bellman, gebuer de 4. Februar 1740 zu Stockholm a Schweden, an do gestuerwen den 11. Februar 1795 war e schweedeschen Dichter. Hie gëllt als de schweedeschen Nationaldichter.
Engel Albert
Geeschterheelung a Gesankveräin
Eng Sammlung vun Témoignagë vu vermeintlechen Heelungen huet de Jos Kolten, deemools och e Member vun der Sekt, an de Joren 1985 an 1986 an zwou Broschüren zesummegestallt. Wéi et dozou koum beschreift hie sou: "Eines Nachts meldete sich eine innere Stimme bei mir und spornte mich dazu an, eine Serie über die Geistheilungen auf Melick zusammenzustellen." Den Inhalt vu senger Sammlung huet hien der Geeschterwelt vu Gott zur Kontroll ënnerbreet: "Schliesslich unterwarf ich alles, was in diesem Büchlein enthalten ist, dem Urteil und Gutachten der Geisterwelt Gottes, der es einzig und allein zusteht, Wahrheit und Unwahrheit zu unterscheiden."
Carl Michael Bellman
Säi Wierk
Dem Bellman seng Haaptwierker si béids Liddersammlungen:
Engel Albert
Geeschterheelung a Gesankveräin
Am Oktober 1988 ass um Melickshaff de Gesankveräin "Die Wegbereiter" gegrënnt ginn, dee sech als Chouer vun der Gemeinschaft "Glaube und Hoffnung" verstanen huet. An de Statute vum Veräi spillt d'Geeschterwelt vu Gott eng wichteg Roll, z. B. bei der Ernennung vun de Kommiteesmemberen, beim Iwwerpréiwe vun de Kommiteesdecisiounen, dem Aberuffe vun enger ausseruerdentlecher Generalversammlung asw. Dës Statute sinn de 27. Januar 1989 dem Iechternacher Gemengerot vum Schäfferot virgeluegt ginn, fir dovu Kenntnis ze huelen. Nëmmen ee Conseiller, de Jos Massard, huet sech deemools dogéint gewiert!
Carl Michael Bellman
Säi Wierk
De räichen Auermécher vum Haff Jean Fredman, deen de Branntewäin an an onglécklecht Bestietnes an de Kulang bruecht haten, gouf den 13. Mee 1767 begruewen. Knapps e Joer duerno war hien d'Haaptpersoun vum Bellman senge Lidder. Eleng d'Spillerei mat den Nimm Bellman (bellum = Krich) a Fredman (= Friddensmann) weist um Bellman säin Alter ego hin. De Bellman war e Kand vun der Opklärung an hien hat ënner anerem Freed drun, fir mat villem de Spunnes ze maachen. Seng Lidder ware Sauflidder, Lidder iwwer d'Léift an iwwer den Doud.
Waasserball
Waasserball ass eng Ekippesportaart déi, wéi den Numm et scho seet, am Waasser ausgedroe gëtt a bei där d'Spiller aus den zwou Ekippe probéiere mussen, de Ball an de géigneresche Gol ze geheien. Gewonnen huet déi Ekipp, déi um Schluss vun enger Partie méi Goler wéi déi aner Ekipp geschoss huet.
Carl Michael Bellman
Iwwersetzungen op Däitsch
Déi bekanntst Iwwersetzunge stame vum Carl Zuckmayer, deen 1938 och dem Bellman säin Theaterstéck Ulla Winblad erausbruecht huet, vum Fritz Grasshoff, engem Brudder am Geescht a vum Hans Carl Artman, deen 1976 mam Michael Korth bei Heimeran eng zweesproocheg Auswiel mat Texter, déi ee sange kann erausginn.
Schallplacken
Dem Bellman seng Lidder goufe vu villen däitsche Sänger interpretéiert:
Waasserball
Spillweis
De Ball ka mat all Kierperdeel gespillt ginn, awer net mat den zwou Hänn gläichzäiteg. Deen eenzegen, deen de Ball mat méi wéi enger Hand huelen däerf ass de Golkipp.
Zu engem Spillënnerbroch kënnt et wann e Gol geschoss gouf oder e Feeler gemaach gouf. Wann e Gol fält, geet de Ball un d'Ekipp déi de Gol geschoss krut. D'Ekippe musse sech dann an hir Hallschent zeréckzéien.
Zu enger Ënnerbriechung kann et och bei engem Feeler kommen, z. B. wann e Spiller de Ball mat zwou Hänn hëlt oder hien dësen ënner Waasser dréckt. Eng aner Reegel seet, datt e Spiller, deen de Ball net am Grapp huet, net däerf gezappt ginn. Bei haarde Fautë flitt de Spiller fir e kuerze Moment eraus a muss an den Eck hanner der Gollinn. No maximal 20 Sekonnen, engem Gol, oder wann déi aner Ekipp de Ball verléiert, däerf hien awer erëm matspillen. No 3x erausfléie bléift hien dobaussen. Hie kann awer duerch en neie Spiller ersat ginn. De Ball geet an deene Fäll un déi aner Ekipp. Geschitt eng haart Faute am 5-Meter-Raum, kann den Arbitter e Penalty päifen. Dëse gëtt vun der 5-Meter-Linn aus geschoss.
Wiessele kann een déi ganz Zäit iwwer a sou dacks wéi ee wëll. Wann d'Spill awer leeft, muss de Wiessel am Eck hanner der Gollinn geschéien.
Een Ugrëff dauert no den FINA Reegelen 30 Sekonnen. Duerno geet de Ball un déi géigneresch Ekipp.
De Schwammstil
De Schwammstil ass net virgeschriwwen, ausser datt et verbueden ass wärend dem Spill um Buedem ze stoen oder un der Mauer ze relaxéieren. Papillon (respektiv Delfin) gëtt praktesch guer net benotzt, well et am Spill absolut keng Virdeeler bréngt. Brasse schwëmmt een normalerweis an de méi rouege Situatiounen, z. B. wann d'Spill ënnerbrach gëtt.
Emmanuel Armand de Vignerot du Plessis de Richelieu
Den Emmanuel Armand de Vignerot du Plessis de Richelieu, gebuer den 31. Juli 1720 a gestuerwen 1782), Fürst vu Portien, Grof vu Saint-Florentin, Herzog vun Aiguillon (zanter 1750), Grof (zanter 1750, spéider Herzog) vun Agenois souwéi Pair vu Frankräich, war e franséische Staatsmann.
Waasserball
De Schwammstil
Réck gëtt an der Reegel dann agesat, wann een an engem Konter-Ugrëff ass an eng Pass vun engem Mannschaftskommerod erwaart. Dann dréit ee sech aus dem Schwammen eraus vu Kraul op Réck a ka sou d'Spillfeld wat hanner engem ass erfaassen.
Wann e Spiller op enger bestëmmter Positioun "steet", dann "trëppelt" hien. Dës effektiv a relativ liicht Aart a Weis fir sech iwwer Waasser ze hale benotzt ee souwuel a rouege Spillsituatioune wéi a staark ëmkämpfte Phasen, wéi z. B. bei enger Ausenanersetzung virum Gol.
Trëpple mécht ee wann een am Waasser d'Been eropp a erof beweegt. D'Iewescht vun de Bee maachen dobäi eng änlech Beweegung wéi beim Vëlo fueren. D'Ënnescht vun de Been dréine säitlech am Krees an d'Féiss sinn ëmmer ugezu fir e Maximun un Opdriff ze kréien. Ënnerstëtze kann een dat Ganzt nach mat enger vu sengen Hänn mat där een eng änlech Beweegung wéi am Brasse mécht.
Waasserball zu Lëtzebuerg
Waasserball gëtt et zu Lëtzebuerg schonn zanter dem Ufank vum 20. Joerhonnert. Scho bei den Olympesche Spiller 1928 zu Amsterdam huet eng Delegatioun aus der Stad Lëtzebuerg deelgeholl. D'Ekipp huet aus de Spiller Georges Bauer, Victor Klees, Eugène Kuborn, Charles Mersch, Jules Staudt, Norbert Staudt a Félix Unden bestanen. Lëtzebuerg ass mat engem 1-3 géint Malta eliminéiert ginn.
Säin Héichpunkt hat de Waasserball Ufanks der 1980er Joren. Deemools gouf et zu Lëtzebuerg ronn 15 Ekippen déi sech an zwou Divisiounen ënnerenee gemooss hunn.
Am Ament maachen dës véier Ekippen den Titel an d'Coupe ënner sech aus,a si bedeelege sech nach an engem Interregionale Championnat mat Ekippen aus dem noen Ausland.
D'Problematik
D'Grënn fir de Réckgank vum Waasserball si verschidden:
Den Haaptgrond sinn d'Nowuesproblemer. Fir Waasserball spillen ze kënne muss ee relativ gutt schwamme kënnen, a sou läit et op der Hand, datt sech e gudden Deel vun de Spiller aus eemolege Schwëmmer rekrutéiert. Zwar gëtt et hei zu Lëtzebuerg och där aner, mä déi hunn zum Deel Problemer dem Spillfloss ze follegen.
Waasserball gëtt et och just nach an e puer Schwammklibb. Doduerch hu Jongen, déi mam Schwammen ophalen, praktesch keng Méiglechkeete mat dësem Sport richteg a Kontakt ze kommen an e seriö ze bedreiwen. Vill Schwammklibb hunn nach dobäi Problemer fir genuch Trainingsstonnen zesummenzekréien, well déi meescht Gemengen net genuch Zäit a Couloiren zur Verfügung stelle wëllen oder kënnen. Sou sinn och seele Veräiner bereet, Stonne fir de Waasserball fräi ze maachen. Sou ginn awer eng Partie Leit, déi mam Schwammen ophalen, dem Klub ganz verluer, wougéint se duerch de Waasserball dem Veräin erhalen bliwwe wieren.
Zukunft
Op d'mannst déi véier verbliwwe Veräiner sinn am Waasserball zimmlech gefestegt. Duerch Versich vun e puer Veräiner, eng Waasserballsekipp op d'Been ze stellen, oder de Versich jonk Spiller besser an de Championat z'intégréieren, kann een dovun ausgoen, datt sech de Waasserball zu Lëtzebuerg iwwer eng länger Period lues awer sécher erkritt.
Navarra
Geographie
D'Navarra läit am Norde vu Spuenien a grenzt am Norden u Frankräich, am Westen un déi Autonom Gemeinschaft Baskeland, am Süden un d'Regioun La Rioja an am Osten un Aragonien.
D'Regioun vun Navarra huet eng Fläch vun 10.391 km2 an hëlt domat 2.2 % vu Spuenien an.
Andeelungen
Navarra besteet just aus enger eenzeger Provënz an ass an 272 Gemengen agedeelt.
Geschicht
D'Provënz Navarra huet sech de 16. August 1982 zu enger autonomer Gemeinschaft konstituéiert.
Politik
De President vun der Regioun Navarra ass den Yolanda Barcina Angulo (UPN). Parlementaresch Vertriedung am spuenesche Kongress sinn 5 Sëtz an am Senat ass et 1 Sëtz.
Demographie
2007 gëtt et 605.876 Awunner, dat sinn 1,37 % vun der Populatioun vu ganz Spuenien. Dovun huet d'Haaptstad 193.328 Awunner.
Richelieu (Homonymie)
D'Famill vu Richelieu, wou den Eelsten den Titel vun Herzog vu Richelieu hat, hat eng Partie bekannt Memberen:
Renaud
De Renaud Séchan (dit "Renaud") ass e franséische Sänger deen den 11. Mee 1952 zu Paräis gebuer ass. De Renaud ass ee vun de populäerste Sänger vu Frankräich.
Belos
De Belos war an der griichescher Mythologie de Jong vum Poseidon a vum Libye, Brudder vum Agenor. E war de Papp vum Aigyptos, vum Danaos a vum Lamia.
Méiglecherweis handelt et sech ursprénglech ëm de semitesche Gott Ba'al dee vun de Griichen iwwerholl gouf.
Canton de Bourbourg
De Canton de Bourbourg ass eng fréier franséisch administrativ Andeelung am Arrondissement Dunkerque, am Departement Nord an der Regioun Hauts-de-France.
Den Haaptuert ass Bourbourg.
Alfred Hitchcock
De Sir Alfred Joseph Hitchcock, gebuer den 13. August 1899 zu London an England a gestuerwen den 29. Abrëll 1980 zu Los Angeles, war en englesch-US-amerikanesche Filmregisseur a Filmproduzent.
Fréiliewen
Den Alfred Hitchcock war dat jéngst vun dräi Kanner vum William Hitchcock, vu Beruff Epicier a Geméishändler, an der Emma Jane Whelan. De jonken Alfred ass kathoulesch erzu ginn an ass zu London de Saint Ignatius College gaangen, eng Schoul déi vu Jesuitte gefouert gouf. Wéi hie 14 Joer hat, ass säi Papp gestuerwen.
Den Alfred Hitchcock an den englesche Film
Am Joer 1920 hat den Alfred Hitchcock säin éischte Kontakt mam Film. Fir d'Famous Players Film Company-Lasky huet hie Filtëschentitele fir Stommfilmer gemaach. Am Joer 1922 krut hien d'Chance Regie an dem Film mam Titel No 13 ze féieren. De Film ass awer ni fäerdeg ginn.
1925 huet hien zu München ugefaangen de Film The Pleasure Garden ze dréinen, déi dann 1927 an d'Kinoe koum. 1926 huet den Alfred Hitchcock sech mat senger Filmassistentin Alma Reville bestuet. Si gouf seng enkste Mataarbechterin an all senge Filmer.
Mat Blackmail huet den Hitchcock am Joer 1929 säin éischten Tounfilm gedréint. Seng interessant Filmer an den 1930er Jore waren The Man who Knew too much an The 39 Steps.
Den Alfred Hitchcock an Amerika
Fir de Film Rebecca huet den David O. Selznick den Alfred Hitchcock 1940 op Hollywood geholl. Hei huet hien 1943 ee vu senge beschte Filmer aus den 1940er Joren, Shadow of a Doubt gedréint. Dat ass eng ganz schwaarz Geschicht ëm e jonkt Meedchen dat säi Monni verdächtegt, e Mäerder ze sinn.
Mat dem Film Rope, no engem Theaterstéck vum Patrick Hamilton, huet den Hitchcock am Joer 1948 säin éischte Faarffilm gedréint.
Besonnesch bekannt si seng dräi Filmer mat der Grace Kelly an der Haaptroll, et sinn dat Dial M for Murder (an der 3D Technik gedréint), Rear Window an To Catch a Thief. A wonnerschéine Faarwe presentéiert sech dann The Trouble with Harry, e Film voll mat schwaarzem Humor.
Vill Filmkritiker gesinn dem Hitchcock säi Film Vertigo als säi perséinlechsten un. Hei geet et ëm e Polizeibeamten deen ënner Héichtenangscht, ënner Akrophobie leit. Déi Angscht spillt am Film d'Haaptroll.
North by Northwest ass e flotte Verfollgungs-Thriller. Bekannt ass besonnesch déi Zeen an där den Held (Cary Grant) op oppenem Feld vun engem Fliger ugegraff gëtt an d'Zeenen déi sech op de stenge Käpp vun den amerikanesche Presidenten um Mount Rushmore ofspillen.
Psycho, e Grujelfilm a schwaarz-wäiss gedréint mat engem ganz klenge Budget, gouf ee vum Hitchcock senge groussen Erfolleger, besonnesch bekannt ass déi Zeen an där d'Marion Crane (Janet Leigh) an der Dusch erstach gëtt.
Beim Film The Birds lafen dem Spectateur d'Schudderen de Réck erof, wann op eng Kéier brav Villercher ufänken d'Mënschen unzegräifen.
No Marnie huet den Hitchcock nach e puer Filmer gedréint, déi awer net méi u seng vireg Filmer erukoumen.
Australopithecus
Den Australopithecus ass eng ausgestuerwe Virmënsch-Gattung aus der Famill vun de Mënschenafen (Hominoidea), zu der och de Mënsch zielt.
Schluecht vu Cambrai (1917)
D'Schluecht vu Cambrai am Éischte Weltkrich war déi éischt grouss Panzeroffensive an der Geschicht. Si huet den 20. November 1917, an der Noperschaft vum strateegesch wichtegen Eisebunnsknuet Cambrai a Frankräich ugefaangen.
Groussbritannien an Irland hu vun där Schluecht net nëmmen en Duerchbroch duerch déi däitsch Stellungen erwaart, mä hunn och vun där Offensive erhofft, duerch den Asaz vu Tankse kéint de Krich eng positiv Wendung zugonschte vun der dräifacher Entente (Triple entente) kréien. Méi wéi dräi Joer laang waren nämlech d'Fronte blockéiert a Millioune vun Zaldoten ware bei Frontalattacken, dacks ouni Sënn ausgeléist, ëmkomm. Aus dem Stellungskrich sollt et e Beweegungskrich ginn. Aus där Iwwerleeung eraus gouf d'Schluecht vu Cambrai geplangt, gewëssermossen als Optakt, fir mat Hëllef vum neien Alliéierten, den USA, a mat neien Techniken dat däitscht Keeserräich ze bezwéngen.
An der Schluecht sinn am Ganze 95.000 Zaldoten ëmkomm, verwonnt ginn, oder koumen a Gefaangenschaft. D'Schluecht ass de 7. Dezember 1917 op en Enn gaangen, ouni datt se fir eng Partei e gréisseren Erfolleg hat, oder datt se déi allgemeng Lag am Fong verännert hätt.
Edvald Boasson Hagen
Den Edvald Boasson Hagen, gebuer de 17. Mee 1987 zu Rudsbygd an Norwegen, ass e professionellen norwegesche Vëlossportler. Zanter 2008 fiert hien an der Ekipp Columbia.
1. Oktober
Den '''1. Oktober''' ass den 274. Dag vum Joer (275. am Schaltjoer) am Gregorianesche Kalenner.
Paranthropus
Paranthropus ass eng ausgestuerwe Gattung aus der Famill vun de Mënschenafen (Hominidae).
Canton de Dangé-Saint-Romain
De Canton de Dangé-Saint-Romain ass eng fréier franséisch administrativ Andeelung am Arrondissement Châtellerault, an der Vienne an der Regioun Nei-Aquitaine.
Canton de Cassel
De Canton de Cassel ass eng fréier franséisch administrativ Andeelung am Arrondissement Dunkerque, am Departement Nord an der Regioun Hauts-de-France.
Den Haaptuert ass Cassel.
Joseph Hess
De Joseph Hess, gebuer de 14. Mäerz 1889 zu Simmer, a gestuerwen den 2. Abrëll 1973 an der Stad Lëtzebuerg, war e lëtzebuergesche Sproocheprofesser, Linguist an Auteur, deen ënner anerem iwwer Lëtzebuerger Geschicht an al lëtzebuergesch Bräich geschriwwen huet.
Liewen
Hie koum aus enger Bauerefamill a war dat véiert vun am Ganze sechs Kanner. No der Primärschoul goung hien an de Stater Kolléisch a war am Konvikt. Ee vu senge Professeren a Virbiller war den Nik Welter. Bekannt Schoulkomerode waren den Eugène Auguste Collart, William J. Kroll an de Félix Chomé. Seng Universitéitsstudien huet hien zu Paräis, München, Freiburg im Breisgau a Fribourg (Schwäiz) gemaach.
1924 war hie Matgrënner vum Sproochveräin, deen 1935 déi véiert Sektioun vum Institut grand-ducal gouf, d'Section de linguistique, de folklore et de toponymie. Vun 1935 u war hie Vizepresident vun där Sektioun a vun 1960 un hire President.
Ferdinand de Braekeleer de Jongen
De Ferdinand de Braekeleer, de Jongen, * 1828, † 1857, war e belsche Moler, deen der klassescher belscher romantescher Schoul zougerechent gëtt. Hien ass de Fils vum Ferdinand de Braekeleer den Alen, een anere bedeitende belsche Moler.
Joseph Hess
Liewen
Vun 1959 bis 1970 huet de Professer Hess reegelméisseg op Radio Lëtzebuerg Emissiounen iwwer lëtzebuergesch Theeme geschwat, deenen hir Texter 1983-1984 posthum a véier Bänn ënner dem Titel Bei eis doheem publizéiert goufen.
No him genannt
Fir un de Joseph Hess z'erënneren ass um Kierchbierg an der Stad Lëtzebuerg eng Strooss no him genannt ginn: d'rue Joseph-Hess verbënnt d'rue Jean-Pierre-Erpelding mat der rue Marcel-Reuland.
Michala Petri
D'Michala Petri, gebuer de 7. Juli 1958 zu Kopenhagen, ass eng international renomméiert dänesch Blockflüttespillerin.
Wendeltrap
Eng Wendeltrap ass eng Trap, bei där d'Träppleken a Form vun enger Spiral ëm eng Achs féieren.
Gewendelt Trape kënnen als richteg Wendeltrap mat engem Trapena gebaut ginn, oder, wéi et meeschtens de Fall ass, als Spëndeltrap, bei där d'Trapespëndel gemauert ass oder un d'Träppleken ugemaach ass.
Spëndeltrape ginn an deene Fäll gebaut, wou net vill Plaz zur Verfügung steet.
Um Spaweck
Stairs
Danaïden
Danaïde ginn déi 50 Duechtere vum Danaos genannt, déi vun hirem Monni Aigyptos gezwonge goufe seng 50 Jongen ze bestueden. Nach an der Hochzäitsnuecht hu si hir Männer mat Dolchen erstach déi hire Papp hinnen heemlech ginn hat. Nëmmen d'Hypermestra huet hire Mann Lynkeus verschount. An der Virstellung vun de Griichen hunn d'Danaïden als Strof fir hiert Verbrieche missen an der Ënnerwelt Waasser an e Faass mat Lächer fëllen (Danaïdefaass).
Neizäit
Den Ufank vun der europäescher Neizäit ass jee no Historiker ënnerschiddlech. Sou gëtt entweeder de Fall vu Konstantinopel am Joer 1453 genannt, oder awer och d'Entdeckung vun Amerika vum Christoph Kolumbus am Joer 1492. Bei verschiddenen - a virun allem däitschen - Historiker zielt als Ufanksjoer 1517: dem Luther seng Reformatioun.
Weider verbonnen Zäsure sinn d'Erfindung vum Buchdrock mat beweegleche Letteren aus Bläi ("Stempelen", wou ënnen - a Spigelschrëft - jeeweils ee Buschtaf war), souwéi den Humanismus an d'Renaissance.
Déi Epoch geet op en Enn mam Ufank vun der Franséischer Revolutioun am Joer 1789.
De Begrëff Neizäit, oder éischter Temps modernes bei eise franséischen Noperen, gouf vun de Leit vun der Zäit selwer an d'Welt gesat, als Géigesaz zum angeblech "däischtere" Mëttelalter vun deem sech déi nei, modern an humanistesch markéiert Bierger distanzéiere wollten.
Canton de Coudekerque-Branche
De  ass eng franséisch administrativ Andeelung am Arrondissement Dunkerque, am Departement Nord an der Regioun Hauts-de-France.
Den Haaptuert ass Coudekerque-Branche.
Aigyptos
Den Aigyptos (gr. Αίγυπτος, lat. Aegyptus) war an der griichescher Mythologie de Jong vum Belos, Brudder vum Danaos. Hien huet iwwer d'Melampoden "Schwaarzféiss" gewonnen a säin nei gegrënnt Räich Egypten benannt.
(1241) Dysona
Den (1241) Dysona ass en Asteroid vun der Haaptceinture, deen de 4. Mäerz 1932 vum südafrikaneschen Astronom Harry Edwin Wood zu Johannesburg entdeckt gouf.
Den Asteroid ass nom engleschen Astronom Frank Watson Dyson genannt.
Valladolid (Homonymie)
Den Numm Valladolid huet verschidde Bezeechnungen:
Coldplay
Coldplay ass eng englesch Pop-Rock-Grupp, déi zanter Mëtt der 2000er Joren zu de Bands mam gréisste Succès op der Welt zielt.
Coldplay hunn iwwer 100 Milliounen Albume verkaaft a vill Musekspräisser gewonnen, dorënner 9 Brit Awards, 7 MTV Video Music Awards, 8 MTV Europe Music Awards a 7 Grammy Awards. (Stand: November 2021)
Geschicht
De Martin, de Berryman, de Buckland an de Champion hu sech als Studenten am University College London kennegeléiert an hunn am September 1996 d'Grupp Coldplay gegrënnt. De Martin huet antik Geschicht studéiert, de Berryman fir d'éischt Ingenieurswëssenschaften a spéider Architektur, de Buckland Mathematik an Astronomie an de Champion Anthropologie.
Den éischten Album Parachutes gouf direkt e kommerzielle Succés. Parachutes war fir de Mercury Präis (2000) nominéiert an huet 2001 e Grammy gewonnen. Den Album gouf international méi wéi 8 Millioune Mol verkaaft.
Den zweeten Album A Rush of Blood to the Head hat méi rockeg Elementer a war och méi intellektuell wéi den Debutalbum. E war och kommerziell méi erfollegräich a konnt d'Kritiker iwwerzeegen. Dësen Album krut zwéi Grammyen: Een an der Kategorie "Best Alternative Album" an een als "Best Song" fir In my Place. E war Nummer 1 an den däitschen a britteschen Charts. An den USA war e Nummer 5. Vun dësem Album goufen iwwer 12 Millioune verkaaft.
Mat X&Y, dem drëtte Studiosalbum, konnte Coldplay un den Erfolleg vun den éischten zwéin Albumen uknäppen. Mat 8,3 Millioune war e weltwäit dee meeschtverkaaften Album 2005. Mee och d'éischt Single Speed of Sound aus dësem Album war weltwäit e groussen Hit. Coldplay konnte sech domat an den Top-Ten vun den US-amerikanesche Billboard-Charts an an den Top 20 an Däitschland placéieren an hunn den "MTV Europe Music Award" 2005 an der Kategorie Best Song fir Speed of Sound gewonnen. An dem Album X&Y ass och d'Lidd Talk ze fannen, dat vum Lidd Computer Love (Computerliebe) vu Kraftwerk inspiréiert gouf.
Den 2. Juli 2005 hu Coldplay beim Live 8-Konzert zu London gespillt. Ausser hiren eegene Lidder In My Place a Fix You hu se zesumme mam Richard Ashcroft Bitter Sweet Symphony vun The Verve gespillt.
De 26. Mäerz 2007 koum eng Best-Of-Kompilation eraus.
Fir de véierten Album Viva la Vida or Death and All His Friends war de Brian Eno Koproduzent. E koum am Juni 2008 eraus an ass dee mat deem d'Band bis ewell dee gréisste Succès hat. E war a ville Länner op Plaz 1 vun den Album-Charts an och d'Single Viva la Vida gouf Nummer 1 a Groussbritanneien an an den USA.
Och déi fënnef Studiosalbumen, déi duerno koumen, vun Mylo Xyloto (2011) bis Music of the Spheres (2021), hunn et bis op déi éischt Plaz vun de brittesche Musekscharts gepackt. Si hunn an där Zäit och eng Rei international Hitsingele produzéiert, dorënner Paradise (2011), A Sky Full of Stars (2014), Adventure of a Lifetime (2015), Hymn for the Weekend (2016) a Something Just like This (2017).
Andrew S. Tanenbaum
Den Andrew Stuart Tanenbaum, gebuer de 16. Mäerz 1944 zu New York, ass Professer fir Informatik op der Vrije Universiteit Amsterdam an Holland. Bekannt gouf hien duerch d'Entwécklung vu Minix engem UNIX-aartegem Betribssystem, dat dem Linus Torvalds spéider d'Iddi fir Linux z'entwéckele ginn huet, an als Auteur vun enger Partie vun Informatik-Fachbicher.
Hien huet Physik um Massachusetts Institute of Technology (MIT) zu Bosten studéiert an huet 1971 op der Universitéit vu Kalifornien zu Berkeley säin Doktor gemaach. Zesumme mat senger hollännescher Fra ass hien an Holland geplënnert, awer huet seng US-amerikanesch Nationalitéit bäibehalen. Zanterhier ass hie Professer fir Informatik zu Amsterdam, wou hie sech momentan mat Computerarchitektur a Betribssystemer ausenanersetzt.
Den Andy Tanenbaum ass bekannt fir seng einfach verständlech Informatik-Léierbicher zu den Theeme Computerarchitektur, Computernetzwierker, verdeelte Systemer a Betribssystemer, déi mat vill Humor geschriwwe sinn. Déi wichtegst sinn:
Mat 'Linux is obsolete' huet den Andrew Tanenbaum 1992 grouss Kritik um Linus Torvalds sengem Betribssystem gemaach. Hie war der Meenung, datt de monolithesche Kernel vu Linux technesch iwwerholl wier an datt modern Betribssystemer op engem Mikrokernel opsetze sollten.
Arzier
Arzier-Le Muids ass eng politesch Gemeng am Distrikt Nyon vum Kanton Vaud (Waadt) an der Schwäiz.
Palestina
Dës Säit befaasst sech mat der Regioun Palestina. Kuckt och Palestina (Homonymie), wat déi aner Bedeitungen ugeet.
Palestina (ofgeleet vum Griicheschen: Palaistina, op Latäin: Palaestina, [op Arabesch: فلسطين Filastīn, op Hebräesch: פלשתינה), ass eng Regioun am Noen-Osten. Si läit tëscht dem Mëttelmier an der Wüst am Oste vum Jordan. D'Judden nenne se Eretz Israel (Land vun Israel) an d'Chrëschten Hellegt Land. Si ass haut haaptsächlech vun Araber a Judde bewunnt a begräift de Staat vun Israel, de palestineschen Territoire an d'Kinnekräich vu Jordanien. [[Fichier:Flag of Palestine - long triangle.svg|thumb]] [[Fichier:Mill (British Mandate for Palestine currency, 1927).jpg|thumb]]
Ghaziabad
Ghaziabad ass eng Stad am indesche Bundesstaat Uttar Pradesh an huet 1.295.000 Awunner.
Se läit ëstlech vun Delhi beim Ganges-Kanal. D'Stad huet eng Metallveraarbechtungs- an Elektroindustrie.
Lili Marleen
De Begrëff Lili Marleen huet e puer Bedeitungen:
Canton de Dunkerque-Est
De Canton de Dunkerque-Est ass eng fréier franséisch administrativ Andeelung am Arrondissement Dunkerque, am Departement Nord an der Regioun Hauts-de-France.
Den Haaptuert ass Dunkerque.
Memphis
De Begrëff Memphis bezeechent:
Nico Rosberg
Zanter dem Mäerz 2006 ass hie Pilot bei der Ecurie Williams.
Harmonie municipale Esch-sur-Alzette
D'Harmonie municipale Esch-sur-Alzette, ofgekierzt HME, och Escher Stadmusek genannt, gouf 1871 gegrënnt.
Dirigenten
Hir Dirigente waren:
Am September 2013 huet de Jean Thill d'Leedung vun der HME iwwerholl.
Jugendorchester
Zanter den 1970er Joren huet d'Escher Stadmusek e Jugendorchester fir jonke Leit d'Méiglechkeet ze ginn, en Instrument ze léieren.
Swimming Club ERA Esch/Alzette
Den Numm setzt sech aus den Initiale vun den Uertschaften Esch, Russange (Réisseng) an Audun-le-Tiche (Däitsch-Oth) zesummen, well de Veräin an der oppener Schwämm mam selwechten Numm entstanen ass.
Dorothee Oberlinger
D'Dorothee Oberlinger, gebuer den 2. September 1969 zu Oochen ass eng däitsch Blockflüttespillerin.
Si gëtt Coursen op der Hochschule für Musik zu Köln an am Mozarteum zu Salzburg.
Hans-Martin Linde
Den Hans-Martin Linde, gebuer de 24. Mee 1930 zu Werne an Nordrhein-Westfalen ass e weltwäit renomméierte Blockflüttespiller. Hien huet als Musek, als Auteur, als Héichschoulmeeschter, als Komponist vun Originalwierker sou wéi als Editeur a Bearbechter vu ville Kompositioune wesentlech zu engem neien Opschwong vun der Blockflütt am 20. Joerhonnert bäigedroen.
Canton de Dunkerque-Ouest
De Canton de Dunkerque-Ouest ass eng fréier franséisch administrativ Andeelung am Arrondissement Dunkerque, am Departement Nord an der Regioun Hauts-de-France.
Den Haaptuert ass Dunkerque.
Dolphe Kutter
De Rodolphe Adolphe, genannt Dolphe Kutter, gebuer den 28. Juli 1932 zu Tréier, ass e lëtzebuergesche Cheemiker.
Hie war vun 1968 bis 1988 Professer fir klinesch Chimie op der pharmazeutescher Universitéit zu Lausanne, vun 1989 bis 1999 Professer fir praktesch klinesch Chimie um Cunlux, haut Universitéit Lëtzebuerg, a Gaaschtprofesser op den Universitéiten zu Nanzeg a Prag.
Den Dolphe Kutter ass den Auteur vun enger Rei vu wëssenschaftleche Publikatiounen am Beräich vun der Laboratoiresdiagnostik.
Hien ass de Jong vum Moler Joseph Kutter an de Koseng vum Fotograf Édouard Kutter jun.
Canton de Lusignan
De Canton de Lusignan ass eng franséisch administrativ Andeelung an den Arrondissementer Poitiers a Montmorillon an der Vienne an der Regioun Nei-Aquitaine.
Stockholm
Stockholm [stɔkːɔlm] ass d'Haaptstad vu Schweden a mat ronn 870.000 Awunner (Stand: 2012) gläichzäiteg déi gréisst Stad vu Skandinavien. Se läit um Baltesche Mier a gëtt zu de schéinste Stied vun der Welt gezielt. Bekannt ass Stockholm besonnesch fir seng héich Liewensqualitéit.
Stockholm ass d'Residenz vum Kinnek, Sëtz vum schweedesche Parlament an der schweedescher Regierung, Sëtz vun enger Universitéit a verschiddenen Héichschoulen.
Dan Brown
Den Dan Brown, gebuer den 22. Juni 1964 zu Exeter, New Hampshire, USA, ass en US-amerikanesche Schrëftsteller an haaptsächlech duerch säi Bestseller-Roman "The Da Vinci Code" bekannt.
Wierker
Wierker vum Dan Brown Diabolus (Roman) (1998) | Illuminati (2000) | Meteor (2001) | The Da Vinci Code (2003)
Sauermous
Sauermous oder Sauere Kabes ass reng geschniddene wäisse Kabes, deen duerch Mëllechsaier-Gärung, déi duerch Asolperen entsteet, konservéiert ginn ass a meeschtens gekacht giess gëtt.
Fir d'Sauermous anzesolpere brauch een en äerdent Dëppen, an dat de gerappte Kabes kënnt. Am Dëppe gëtt de Kabes mam Moustuckert zerstouss, fir datt d'Fasere solle räissen. Doduerch gëtt d'Flëssegkeet déi an de Kabesblieder ass fräigesat. Et gëtt getuckt bis dat d'Flëssegkeet iwwer dem Kabes steet. Op déi Manéier ginn no an no Loen iwwerenee getässelt. Als Gewierzer gi Salz, Peffer an Neelcheskäpp gebraucht. Dat ganzt gëtt mat engem Deckel zougedeckt op deen e Gewiicht geluecht gëtt. D'Sauermous kann da wann de Solperprozess no ongeféier 6 Wochen ofgeschloss ass, an der Kiche gebraucht ginn. Agesolperte Kabes ka sech sou iwwer ee Joer halen.
Et gëtt ugeholl, datt d'Erfindung vum Sauermous entweeder schonn op d'Antikt Griicheland zeréckgeet, oder awer mat de Mongolen aus Asien an Osteuropa koum, vu wou et dann, warscheinlech virun allem duerch Judden, déi et vill an hirer Kiche brauchen, bis an déi haiteg Beneluxlänner, Loutrengen an Elsass no Westen hi verbreet gouf.
Gekacht Sauermous kann als Bäilag zerwéiert ginn, zu Lëtzebuerg, wéi och a Frankräich, gëtt et awer meeschtens als eegestännege Plat opgedëscht, als sougenannt Choucroute garnie, woubäi da Wirschtercher, Gesolpertes, Speck a soss Charcuterie drop, a gekachte Gromperen dobäi zerwéiert ginn.
Sauermous ass och ee vun den 2 Haaptbestanddeeler vum Tierteg.
Tartan (Belag)
Den Tartan ass e Konschtstoff, deen als Buedembelag ënner anerem fir Konschtstoffbunne gebraucht gëtt.
E besteet zu ongeféier 50 % aus Polyisocyanaten a fir de Rescht aus Fëll- a Faarfstoffer. E gëtt flësseg an enger Déckt vun ongeféier 12 mm op eng fest Ënnerlag aus Bëtong oder Asphalt opgedroen. En ass elastesch an net wiederempfindlech, an en eelst och net.
Lamia
De Begëff Lamia bezeechent:
Frank Dyson
De Sir Frank Watson Dyson, gebuer den 8. Januar 1868 zu Measham bei Ashby-de-la-Zouch, England, a gestuerwen de 25. Mee 1939, war en engleschen Astronom.
Den Dyson huet vun 1894 bis 1906 zu Blackheath, London gelieft. Hie war Astronomer Royal for Scotland vun 1905 bis 1910, an Astronomer Royal (a gläichzäiteg Direkter vum Royal Greenwich Observatory) vun 1910 bis 1933.
2. Oktober
Den '''2. Oktober''' ass den 275. Dag vum Joer (276. am Schaltjoer) am Gregorianesche Kalenner.
Astronomer Royal for Scotland
Den Numm Astronomer Royal for Scotland war am Ufank geduecht fir den Direkter vum Royal Observatory vun Edinburgh, awer zanter 1995 ass et en Éierentitel. Dësen Titel ass net ze verwiessele mat dem Astronomer Royal.
Déi komplett Lëscht vun den Astronomer Royal for Scotland stinn hei an dëser Tabell:
Robert Stumper
De Nicolas Camille Robert (Bob) Stumper (ausgeschwat: Stümper ), gebuer den 21. Januar 1895 zu Gréiwemaacher a gestuerwen de 15. Abrëll 1977 an der Stad Lëtzebuerg, war e lëtzebuergesche Cheemiker, Zoolog an Naturwëssenschaftler. De Stumper war Employé op der ARBED. Am Jugendalter war hien och als Foussballspiller bekannt.
Zweete Weltkrich
Am Zweete Weltkrich ass de Robert Stumper vum 5. November 1941 bis den 10. Mäerz 1942 vun den Däitschen zu Hinzert internéiert ginn.
1945 gouf hien an d'Assemblée consultative genannt. ,
De Wëssenschaftler
De Robert Stumper war vun 1933 u President vum Daachverband vun de Volleksbildungsveräiner (Associations pour l'éducation populaire) zu Lëtzebuerg. Hie war President vum Comité d'action fir d'Monument zu Éiere vum Moler Joseph Kutter am Park an der Stad Lëtzebuerg am Joer 1969.
Vun 1963 bis 1975 war hie President vun der Section des sciences naturelles, physiques et mathématiques vum Institut grand-ducal.
De Foussballspiller
De Robert Stumper war als Golkipp am Kader vun der Lëtzebuerger Foussball-Nationalekipp vun 1911 u bis 1916, a stoung den 20. Abrëll 1913 am Lännermatch géint Frankräich am Gol. , ,
D'Famill
De Robert Stumper huet sech de 25. Mee 1926 mat der Marthe Anne Henriette Mersch bestuet. Si war de 14. Abrëll 1901 gebuer; hir Eltere waren den Eugène Mersch an d'Marie Müllendorff.
Eurovision Song Contest
Den Eurovision Song Contest (ofgekierzt: ESC, fréier besser bekannt als Grand Prix Eurovision de la Chanson) ass en internationale Museksconcours fir Komponisten a Lidderschreiwer, deen zanter 1956 all Joer vun der European Broadcasting Union organiséiert gëtt. D'Ureegung dofir war vum Festival vu Sanremo (Italien) beaflosst, dee schonn 1951 an d'Liewe geruff gouf. Bei deem Concours kënne grondsätzlech all Memberlänner vun der EBU, zu där och e puer asiatesch an afrikanesch Staate wéi Israel, Libanon a Marokko, an och Australien gehéieren, matmaachen. Sou kann all Land wat deelhëlt e Lidd an d'Course schécken, am Hoffes dofir déi meescht Stëmmen ze kréien a sou ze gewannen.
Robert Stumper
Gielercher an Éierungen
Den 19. September 1985 huet de Schäfferot vun der Stad Lëtzebuerg decidéiert, eng Strooss am Quartier Gaasperech nom Robert Stumper ze benennen. Dës Rue Robert Stumper verbënnt d'Rue Fr. W. Raiffeisen mat der Rue Émile Bian.
Eurovision Song Contest
Obwuel et eigentlech e Concours fir Komponisten a Lidderschreiwer ass, gëtt an de Medien an an der Ëffentlechkeet méi Wäert op d'Interprete vum Lidd geluecht an aus wat fir engem Land se kommen. Dofir gëtt de Concours zimmlech kontrovers diskutéiert an d'Meenungen dozou si staark polariséiert.
De Concours gëtt normalerweis an deem Land organiséiert, dat de Grand Prix am Joer virdru gewonnen huet. Et ass awer schonn e puermol virkomm dat e Gewënnerland, dat z. B. zweemol hannerenee gewonnen hat, de Concours net méi selwer wollt organiséieren, meeschtens aus finanzielle Grënn, an dann un en anert Land iwwerginn huet.